# अजीवात् जीवोत्पत्ति

अजीवित पदार्थों से जीवन की उत्पत्ति के सिद्धान्त द्वारा जीवन की उत्पत्ति के विविध चरण।
अमरीका देश के ग्लेशियर नेशनल पार्क की सियह फार्मेशन (अंग्रेज़ी: Siyeh Formation) में कैंब्रियनपूर्वी स्ट्रामैटोलाइट (अंग्रेज़ी: Precambrian stromatolites)। वर्ष २००२ में वैज्ञानिक पत्रिका नेचर में प्रकाशित एक शोधपत्र ने सुझाव दिया कि ३.५ अरब वर्ष पुराने इस भूविज्ञानी फार्मेशन में सूक्ष्मजीव साइनोबैक्टीरिया (अंग्रेज़ी: Cyanobacteria) के जीवाश्म हैं। इस के अनुसार ये पृथ्वी पर जीवन के सबसे प्राचीन सुराग हैं।
**पृथ्वी पर जीवन की उत्पत्ति कैसे हुई**, यह एक आधुनिक जीव विज्ञान में समस्या है जिस के लिए अभी तक सर्वमान्य सिद्धान्त नहीं मिले हैं। वैसे तो इस के बारे में बहुत से सिद्धान्त दिए गए हैं, किन्तु स्पष्ट तथ्यों से मण्डित सिद्धान्त बहुत कम हैं।

हाँ, अधिकांश विशेषज्ञ इस बात पर सहमत हैं कि वर्तमान में धरती पर जितना भी जीवन है, वह सब किसी एक आदि जीव से उत्पन्न हुआ है। किन्तु यह पता नहीं है कि यह आदि जीव - रूप कैसे बना या उत्पन्न हुआ परंतु वैज्ञानिकों का मानना है कि यह किसी प्राकृतिक प्रक्रिया के द्वारा हुआ (अप्राकृतिक या दैवी प्रक्रिया से नहीं) जो आज से लगभग ३९० करोड़ वर्ष पहले घटित हुई।

**अजीवात् जीवोत्पत्ति** (निर्जीव से जीवन की उत्पत्ति; अंग्रेज़ी: Abiogenesis) सरल कार्बनिक यौगिक जैसे निर्जीव पदार्थों से जीवन की उत्पत्ति की प्राकृतिक प्रक्रिया को कहते हैं। जीवोत्पत्ति पृथ्वी पर अनुमानित ३.८ से ४ अरब वर्ष पूर्व हुई थी। इस का अध्ययन प्रयोगशाला में किए गए कुछ प्रयोगों के द्वारा, और आज के जीवों के जेनेटिक पदार्थों से जीवन पूर्व पृथ्वी पर हुए उन रासायनिक अभिक्रियाओं का अनुमान लगा कर किया गया है जिन से संभवतः जीवन की उत्पत्ति हुई है।

जीवोत्पत्ति के अध्ययन के लिए मुख्यतः ३ तरह की परिस्थितियों का ध्यान रखना पड़ता है: भूभौतिकी, रासायनिक और जीवविज्ञानी। बहुत अध्ययन यह अनुसंधान करते हैं कि अपनी प्रतिलिपि बनाने वाले अणु कैसे उत्पन्न हुए। यह स्वीकृत है कि आज के सभी जीव आर एन ए अणुओं के वंशज हैं (हालांकि यह जरुरी नहीं है कि आर एन ए आधारित जीवन अस्तित्व में आने वाला पहला जीवन था)। मिलर - उरे प्रयोग (अंग्रेज़ी: Miller–Urey experiment) और अन्य ऐसे प्रयोगों ने साबित किया है कि अधिकांश अमीनो अम्लों (जो कि जीवन के बुनियादी रसायन हैं) का संश्लेषण प्राचीन पृथ्वी जैसी परिस्थितियों में अजैविक यौगिकों से हो सकता है। कार्बनिक यौगिक के संश्लेषण की कई क्रियाविधियों का अध्ययन किया गया है, इन में तड़ित और विकिरण शामिल हैं। अन्य अध्ययन, जैसे कि "मेटाबोलिज्म फर्स्ट हाइपोथैसिस", यह समझने की कोशिश कर रहे हैं कि प्रतिलिपि बनाने वाले अणुओं की उत्पत्ति के लिए जरुरी रसायनों को बनाने के लिए क्या प्राचीन पृथ्वी पर उत्प्रेरक पदार्थों ने कोई भूमिका निभाई होगी। जटिल कार्बनिक यौगिक सौर मण्डल और तारों के बीच के अंतरिक्ष में भी मिले हैं। यह संभव है कि इन कार्बनिक यौगिकों ने पृथ्वी पर जीवन की शुरुआत के लिए सामग्री प्रदान की हो।

पैनस्पेर्मिया हाइपोथिसिस (अंग्रेज़ी: Panspermia Hypothesisis) यह सुझाव देती है कि सूक्ष्मजीवी जीवन उल्काओं, क्षुद्रग्रहों और सौर मण्डल की अन्य छोटी वस्तुओं द्वारा वितरित किया गया था, और जीवन ब्रह्माण्ड में हर जगह मौजूद हो सकता है। यह सुझाया गया है कि जीवन बिग बैंग के कुछ समय बाद (जब ब्रह्माण्ड १ से १.७ करोड़ वर्ष पुराना था) उत्पन्न हुआ हो सकता है। पैनस्पेर्मिया हाइपोथिसिस केवल यह बताती है कि जीवन कहाँ से आया, यह नहीं बताती की जीवन की उत्पत्ति कैसे हुई।

उपरिलिखित जानकारी प्रामाणिक न होने से शोध का विषय है।

पृथ्वी की उम्र लगभग ४.५४ अरब वर्ष है। जीवन का सबसे पुराना निर्विवादित प्रमाण ३.५ अरब वर्ष पुराना है। वेस्टर्न ऑस्ट्रेलिया में ३.४८ अरब वर्ष पुराने बलुआ पत्थर में सूक्ष्मजैविक चटाई के जीवाश्म मिलें हैं। आधुनिक जीव वैज्ञानिकों की दृष्टि में जीवन के इस से पुराने प्रमाण यह हैं।

१. ग्रीनलैंड में मिला ग्रेफाइट, जो की एक बायोजेनिक पदार्थ है और

२. २०१५ में पश्चिमी ऑस्ट्रेलिया में ४.१ अरब वर्ष पुराने पत्थरों में मिले "बायोटिक जीवन के अवशेष"। एक शोधकर्ता के अनुसार "अगर जीवन पृथ्वी पर बहुत जल्दी उत्पन्न हो गया था, तो यह ब्रह्माण्ड में सामान्य हो सकता है"।

## इन्हें भी देखें

* क्रम-विकास
* अलैंगिक प्रजनन
* जीवोत्पत्ति

## बाहरी कड़ियाँ

* पृथ्वी पर जीवन की शुरुआत कैसे, कहां हुई?

## सन्दर्भ

## ग्रंथ सूची

* Oparin, A. I. (1953) [Originally published 1938; New York: The Macmillan Company]. *The Origin of Life*. Translation and new introduction by Sergius Morgulis (2nd ed.). Mineola, NY: Dover Publications. ISBN 0-486-49522-1. LCCN 53010161. `{{cite book}}`: ISBN / Date incompatibility (help); Invalid `|ref=harv` (help)
* Yarus, Michael (2010). *Life from an RNA World: The Ancestor Within*. Cambridge, MA: Harvard University Press. ISBN 978-0-674-05075-4. LCCN 2009044011. `{{cite book}}`: Invalid `|ref=harv` (help)
* Voet, Donald; Voet, Judith G. (2004). *Biochemistry*. Vol. 1 (3rd ed.). New York: John Wiley & Sons. ISBN 0-471-19350-X. LCCN 2003269978. `{{cite book}}`: Invalid `|ref=harv` (help)
* Dyson, Freeman (1999). *Origins of Life* (Revised ed.). Cambridge, UK; New York: कैम्ब्रिज यूनिवर्सिटी प्रेस. ISBN 0-521-62668-4. LCCN 99021079. `{{cite book}}`: Invalid `|ref=harv` (help)
* Neveu, Marc; Kim, Hyo-Joong; Benner, Steven A. (22 April 2013). "The 'Strong' RNA World Hypothesis: Fifty Years Old". *Astrobiology*. **13** (4). New Rochelle, NY: Mary Ann Liebert, Inc.: 391–403. बिबकोड:2013AsBio..13..391N. डीओआई:10.1089/ast.2012.0868. आईएसएसएन 1531-1074. पीएमआईडी 23551238. `{{cite journal}}`: Invalid `|ref=harv` (help)
* Dalrymple, G. Brent (2001). "The age of the Earth in the twentieth century: a problem (mostly) solved". In Lewis, C. L. E.; Knell, S. J. (eds.). *The Age of the Earth: from 4004 BC to AD 2002*. Geological Society Special Publication. Vol. 190. London: Geological Society of London. बिबकोड:2001GSLSP.190..205D. डीओआई:10.1144/gsl.sp.2001.190.01.14. ISBN 1-86239-093-2. आईएसएसएन 0305-8719. LCCN 2003464816. ओसीएलसी 48570033. `{{cite book}}`: Invalid `|ref=harv` (help)
* Raven, Peter H.; Johnson, George B. (2002). *Biology* (6th ed.). Boston, MA: McGraw-Hill. ISBN 0-07-112261-3. LCCN 2001030052. ओसीएलसी 45806501. `{{cite book}}`: Invalid `|ref=harv` (help)